ก่อนหน้านี้หนูมีอาการปวดท้องน้อยข้างขวามากๆเลยไปคลินิกค่ะ และได้ยามาค่ะ เป็นตัว cipflocin500 และ melenamic acid 500 ค่ะ แล้วก็ดีขึ้น หายปวดไปค่ะ พอทานยาหมด ก็มีอาการรู้สึกปัสสาวะขัดค่ะ เวลาปัสสาวะสุดจะปวดมากๆค่ะ และรู้สึกแบบนั้นตลอดค่ะ ควรทำยังำงดีคะ
สวัสดีค่ะ อาการปวดท้อง ปัสสาวะขัด อาจเกิดจาก-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือด-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองในหากมีอาการปัสสาวะบ่อยและแสบขัด แต่ไม่มีไข้น่าจะเป็นกระเพาะปัสสาวะอักเสบมากที่สุดค่ะยาที่ได้มานั้นเป็นยาฆ่าเชื้อเพื่อรักษาภาวะกระเพาะปัสสาวะอักเสบอยู่แล้ว ถ้ากินยาหมดไปแล้ว กลับมามีอาการอีก ควรไปตรวจกับแพทย์ที่รพ.อีกครั้ง ถ้ายังไม่หาย แสดงว่าอาจจะเป็นเชื้อดื้อยา หรือเป็นเชื้อที่รุนแรง อาจต้องได้ยาฉีดหรือยาที่ครอบคลุมโรคมากขึ้นการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย พักผ่อน